b'\n_START_ARTICLE_\nSvetovno prvenstvo v hokeju na ledu 1994\n_START_PARAGRAPH_\nSvetovno prvenstvo v hokeju na ledu 1994 je bilo oseminpetdeseto Svetovno prvenstvo v hokeju na ledu. Potekalo je med 13. marcem in 8. majem 1994 v Bolzanu, Canazeiju in Milanu, Italija (skupina A), K\xc3\xb8benhavnu, Danska (skupina B), Popradu in Spi\xc5\xa1sk\xc3\xad Nov\xc3\xad Vesi, Slova\xc5\xa1ka (skupina C1) ter Barceloni, \xc5\xa0panija (skupina C2). Zlato medaljo je osvojila kanadska reprezentanca, srebrno finska, bronasto pa \xc5\xa1vedska, v konkurenci petintridesetih reprezentanc, drugi\xc4\x8d tudi slovenske, ki je osvojila petindvajseto mesto. To je bil za kanadsko reprezentanco dvajseti naslov svetovnega prvaka.'